钦定古今图书集成/明伦汇编/闺媛典/第008卷 > 《宛转歌》前人
## 钦定古今图书集成/明伦汇编/闺媛典/第008卷 > 《宛转歌》前人

“七夕天河白露明，八月涛水秋风惊。楼中恒闻哀响
曲，塘上复有辛苦行。不解何意悲秋气，直置无秋悲
自生。不怨前阶促织鸣，偏愁别路𢭏衣声。别燕差池
自有返，离蝉寂寞讵含情。云聚怀清四望台，月冷相
思九重观。欲题芍药诗不成，来采芙蓉花已散。”金樽
送曲韩娥起，玉柱调弦楚妃叹。翠眉结恨不复开，宝
“鬓迎秋度前乱。湘妃拭泪洒贞筠，䇲药浣衣何处人。
步步香飞金薄履，盈盈扇掩珊瑚唇。已言采桑期陌
上，复能解珮就江滨。竞入华堂要花枕，争开羽帐奉
华茵。不惜独眠前下钓，欲许便作后来薪。后来暝暝
同玉床，可怜颜色无比方。谁能巧笑特窥井，乍取新
声学绕梁。宿处留娇堕黄珥，镜前含”笑弄明珰。卷葹
摘心心不尽，茱萸摘叶叶更芳。已闻“能歌《洞箫赋》，讵
是故爱邯郸倡。”